מואה מזרחית

מואה מזרחית (שם מדעי: Emeus crassus) היא מין נכחד של עוף ענקי מסדרת הדינורניטיים המכונים "עופות המואה", אשר חי באי הדרומי של ניו זילנד. המין סווג ב-1846 וקיבל את שמו מהחוקר המפורסם האנגלי ריצ'רד אוון. תחילה הוא סווג כמין של דינורמיס אך בהמשך הופרד לסוג אחר - Emeus, שם שניתן בידי החוקר לודוויג רייכנבאך.

מואה זה סווג תחילה כסוג בעל 3 מינים דומים מאוד, אך מבדיקה של העצמות התברר שמדובר בדו-צורתיות זוויגית של מין אחד בסוג. בניגוד לרוב העופות דמויי-היען הזכרים היו קטנים ב-15-25% מהנקבות, מה שבילבל בין המינים. עוף זה הגיע לגובה 1.5-1.8 מטר והגיע למשקל 51-70 ק"ג, קטן מאוד ביחס למשפחתו. כמו קרוביו הוא היה בעל עצמות ירכיים ורגליים גדולות ומוצקות אך כנפיים מנוונות, כמעט חסרות ודי ברור שלא יכל לעוף כלל. הוא היה בעל מקור קצר עם חיך הקרוב לגרון ובעל צוואר ארוך.

הוא רעה בשפלות המיוערות ובערבות העשב של האי הדרומי של ניו זילנד וניזון מעשבים ומעלים. הוא נכחד עם בוא ראשוני המאורים בשנת 1500 בערך.

קישורים חיצוניים

מגה-פאונה נכחדת של אוקיאניה
דינורניטיים
מאובני טקסונים שתוארו ב-1852